വേദനയായി അഫ്ഗാന് ജനത താലിബാനേയും കടത്തി വെട്ടി ഐസിസ് കെ കാബൂള് : യുദ്ധങ്ങളും അടിക്കടിയുള്ള ഭീകരാക്രമണങ്ങളില് നിന്നും മോചനമില്ലാത്ത അഫ്ഗാന് ജനത ലോകമനസാക്ഷിക്ക് മുന്നില് നോവായി തുടരുന്നു. താലിബാനും അഫ്ഗാന് സേനയും തമ്മില് മാസങ്ങളായി തുടരുന്ന രക്ത രൂഷിതമായ യുദ്ധത്തിന്റെ മുറുവുണങ്ങും മുന്പേയാണ് രാജ്യത്തെ നടുക്കി 110 പേരുടെ മരണത്തിനിടയാക്കിയ ഇരട്ട സ്ഫോടനം കാബൂള് ഹമീദ് കര്സായി വിമാനത്താവളത്തില് വ്യാഴാഴ്ച നടന്നത്. ഇതോടെ സമാധാനവും ശാന്തിയും നിറഞ്ഞ ഒരു ജീവിത സാഹചര്യം ഇനിയും ഏറെ അകലെയാണെന്ന തിരിച്ചറിവില് മറ്റ് രാജ്യങ്ങളിലേക്ക് പലായനം ചെയ്യാനുള്ള അവസാന വഴിയും തേടുകയാണ് അഫ്ഗാന് പൗരന്മാര്. വിമാനത്താവളത്തില് ഭീകരാക്രമണ ഭീഷണിയുണ്ടെന്ന് യു.എസും ബ്രിട്ടനും ആവര്ത്തിച്ച് മുന്നറിയിപ്പ് നല്കിയിട്ടും വിമാനത്താവളത്തിന് മുന്നില് നേരിയ പ്രതീക്ഷയുമായി കാത്തു നിന്ന നിരവധി പേരുടെ ജീവനാണ് ഇരട്ട സ്ഫോടനത്തില് പൊലിഞ്ഞത്. ആക്രമണത്തിന്റെ ഉത്തരവാദിത്വം ഐസിസ് കെ ഐസിസ് ഖൊരാസന് ഏറ്റെടുത്തു. എന്നാല് അഫ്ഗാന്റെ അധികാരം പിടിച്ചെടുത്ത താലിബാന് തീവ്രവാദികള്ക്കാണ് ഈ ആക്രമണം കനത്ത തിരിച്ചടിയായത്. ആക്രമണത്തില് 28 താലിബാന് അംഗങ്ങള് കൊല്ലപ്പെട്ടെന്നും ഒട്ടവനധി പേര്ക്ക് പരിക്കേല്ക്കുകയും ചെയ്തു. അതിനിടെ, ഒരു രാജ്യത്തിനെതിരെയും ഭീകര പ്രവര്ത്തനം നടത്താന് അഫ്ഗാന്റെ മണ്ണ് ഉപയോഗപ്പെടുത്താന് അനുവദിക്കില്ലെന്ന് വീമ്ബ് പറഞ്ഞ താലിബാന് അത് എത്രത്തോളം തടയാന് കഴിയുമെന്ന കാര്യത്തില് ലോകരാജ്യങ്ങള് സംശയം പ്രകടിപ്പിച്ച് കഴിഞ്ഞു. 2014ല് ഇറാഖിലും സിറിയയിലും ഐ.എസ്. ഭീകരസംഘടന സ്ഥാപിതമായപ്പോള് അഫ്ഗാനില് രൂപംകൊണ്ട ഉപവിഭാഗമാണ് ഐസിസ് ഖൊരാസന് ഐ.എസ്. നേതാവ് അബൂബക്കര് അല് ബാഗ്ദാദിയോട് സഖ്യം പ്രഖ്യാപിച്ച് പാക് താലിബാനില്നിന്ന് കൊഴിഞ്ഞുപോയ ഭീകരര് രൂപംനല്കിയതാണിത്. പാകിസ്ഥാനിലും വേരുകളുള്ള സംഘടനയ്ക്ക് ആയിരക്കണക്കിന് പ്രവര്ത്തകരുണ്ട്. മതനിഷേധികള് എന്നാരോപിച്ച് ഷിയ വിഭാഗക്കാര്ക്കെതിരെയാണ് ഇവര് പ്രധാനമായും ആക്രമണം അഴിച്ച് വിടുന്നത്. താലിബാന് അഫ്ഗാന് പിടിച്ചടക്കിയപ്പോള് മറ്റ് ഭീകര സംഘടനകളെ പോലെ അവരെ അഭിനന്ദിക്കാന് ഐസിസ് തയ്യാറായില്ലെന്നു മാത്രമല്ല ഐസിസ് ഖൊരാസനും താലിബാനും തമ്മില് ശത്രുതയിലുമാണ്. വിശ്വാസത്തെ ത്യജിച്ചവരാണ് ഐസിസ് ഖൊരാസനെന്ന് താലിബാനും ജിഹാദിന്റെ ഉദ്ദേശ്യത്തെ ഉപേക്ഷിച്ചവരാണെന്ന് താലിബാനെന്ന് ഐസിസും പരസ്പരം കുറ്റപ്പെടുത്തുന്നുണ്ട്. കാബൂള് ഭീകരാക്രമണത്തെ അപലപിച്ച് കമല ഹാരിസ് വാഷിംഗ്ടണ് : അഫ്ഗാനിസ്ഥാനിലെ കാബൂള് ഹമീദ് കര്സായി വിമാനത്താവളത്തില് 13 യു.എസ് സൈനികര് അടക്കം 110 പേരുടെ മരണത്തിനിടയാക്കിയ ഭീകരാക്രമണത്തെ അപലപിച്ച് അമേരിക്കന് വൈസ് പ്രസിഡന്റ് കമല ഹാരിസ്. മറ്റുള്ളവരുടെ ജീവന് രക്ഷിക്കാനുള്ള പരിശ്രമങ്ങള്ക്കിയെ ജീവന് പൊലിഞ്ഞ സൈനികര് വീരന്മാരാണെന്ന് കമല ഹാരിസ് വിശേഷിപ്പിച്ചു. നമുക്ക് നഷ്ടപ്പെട്ട അമേരിക്കന് സൈനികരുടെ കുടുംബാംഗങ്ങളുടെ ദുഖത്തില് പങ്ക് ചേരുന്നു. ആക്രമണത്തില് പരിക്കേറ്റ അമേരിക്കക്കാര്ക്ക് വേണ്ടി പ്രാര്ത്ഥിക്കുന്നു. നിരവധി അഫ്ഗാന് പൗരന്മാര് കൊല്ലപ്പെടുകയും ചിലര്ക്ക് പരിക്കേല്ക്കുകയും ചെയ്തതില് ദുഖമുണ്ടെന്നും കമല ഹാരിസ് ട്വീറ്റ് ചെയ്തു. യുഎസ് പൗരന്മാരെയും അഫ്ഗാന് സ്വദേശികളെയും ഒഴിപ്പിക്കാനുള്ള ദൗത്യം വിജയകരമായി പൂര്ത്തിയാക്കുമെന്നും അവര് കൂട്ടിച്ചേര്ത്തു. അഫ്ഗാന് സൈന്യത്തിന് അമേരിക്ക പിന്തുണ നല്കിയില്ല :സി.ഐ.എ മുന്മേധാവി അമേരിക്കന് സൈന്യം പിന്തുണ നല്കാത്തതിനാലാണ് താലിബാന് അഫ്ഗാന്റെ ഭരണം പിടിച്ചെടുക്കാന് പ്രധാന കാരണമെന്ന് സി.ഐ.എ മുന് ഡയറക്ടറും അഫ്ഗാനിലെ മുന് യു.എസ്. കമാന്ഡറുമായ ജനറല് ഡേവിഡ് പട്രേയസ് പറഞ്ഞു. യു.എസ്. സൈന്യത്തിന്റെ വ്യോമ പിന്തുണ ഉണ്ടായിരുന്നെങ്കില് അഫ്ഗാന് സൈന്യം താലിബാനു മുന്നില് കീഴടങ്ങില്ലായിരുന്നു. യു.എസ്. സൈന്യം പിന്വാങ്ങിയതോടെ തുടരെ തുടരെയുണ്ടായ ആക്രമങ്ങള് മൂലമുണ്ടായ നാശനഷ്ടം അവരുടെ മനോവീര്യത്തെ ബാധിച്ചു. തങ്ങളെ പിന്തുണയ്ക്കാന് ആരുമില്ലെന്ന കാര്യം അഫ്ഗാന് സൈന്യം തിരിച്ചറിഞ്ഞതോടെ കാര്യമായ പോരാട്ടം കാഴ്ച വെയ്ക്കാതെ അവര് കീഴടങ്ങി. താലിബാന്റെ വിജയത്തിന് പിന്നില് പാകിസ്ഥാന്റെ പിന്തുണയും പ്രധാന ഘടകമായി പ്രവര്ത്തിച്ചുവെന്ന് പട്രേയസ് കൂട്ടിച്ചേര്ത്തു. അഫ്ഗാനിലെ നിലവിലെ സ്ഥിതിയെ ഹൃദയഭേദകമാണെന്നും അദ്ദേഹം അഭിപ്രായപ്പെട്ടു.